Olloniegu - Uiquipedia

# Olloniegu

### De Uiquipedia

Olloniegu ye una parroquia y llugar del conceyu d'Uviéu asitiada a 8 km de la capital pela AS-242 y a otros 9 km de Mieres siguiendo la mesma carretera. A la mesma se pue acceder tamién per aciu de la A-66 Autovía de la Plata. Ta asitiada a la esquierda del Ríu Nalón y sobre l'Autovía de la Plata. Tien una población de 1.198 habitantes y ocupa una estensión de 11,64 km².

### [editar] Barrios

La parroquia de San Pelayo d'Olloniegu comprende les vinientes entidaes de población: Malpica, Armatilla, Casares, Les Cotolles, La Fócara, Llandellena, Maunegro, La Mortera, Olloniegu, El Portalgo, San Frechoso, Sienra, El Tornu y Villar.

### [editar] Localidaes llendores

- Manzanea
- Santianes

## [editar] Hestoria

En términos d'esta parroquia alcontráronse asentamientos prehistóricos como'l Castru d'El Picu Castiellu, asitiáu xunto al antiguu Castiellu de Tudela.

## [editar] Economía

N'Olloniegu se tien promovíu la construcción d'un Polígonu Industrial de 1.000.000 de [[m2]] nel que s'instalaron delles empreses sobre tou dedicaes al almacenaxe o distribución.

## [editar] Demografía

Añu | 1996 | 2000 | 2001 | 2002 | 2003 | 2004 | 2005
Población | 1.421 | 1.333 | 1.293 | 1.262 | 1.253 | 1.223 | 1.198
Fontes: 1996: Nomenclator d'Entidaes de Población d'Asturies 1996 restu: Institutu Nacional d'Estadística

## [editar] Monumentos

- Puente Viejo; ponte medieval destruyíu nel sieglu XVII, constaba de cinco arcos d'estremau altor.
- Restos del Castiellu de Tutela, edificáu por Alfonso III el Magno y cedíu al Obispáu por Alfonso VII, foi mandáu destruyir nel sieglu XIV.
- Torre Muñiz y Casa Quirós.
- Ilesia de San Pelayo, recoyida nel Inventariu del Padremoñu Arquiteutónicu d'Asturies.
- Restos del Hospital de Peregrinos d'Olloniegu, de fines del sieglu XVIII, xunto colos de Pola L.lena, Castiellu, Villayana, Mieres y otros aidó a formar una cadena d'hospitales ente Payares y Uviéu, ta asitiáu nel Barriu de La Plazuela y anguaño ta convertíu en vivienda.

## [editar] Cultura

Olloniegu ta altravesáu pol Camín de Santiago nel so camín haza la Catedral de San Salvador d'Uviéu.

La parroquia dispón d'un Centru Social.

## [editar] Fiestes

- Descensu Internacional del Nalon en Piragua, en mayu o xunu.
- Fiestes de San Antonio y San Pelayo, en xunu.
- Armatilla, el 8 de setiembre y el 9 Armatillina.
- Nuestra Señora de los Remedios, el domingu siguiente a Armatilla.
- Santa Barbara, el 4 d'avientu.

Retrieved from "http://ast.wikipedia.org../../../o/l/l/Olloniegu.html"

Categoría: Parroquies d'Uviéu

##### Views

- Artículu
- Discusión
- Revisión actual

##### Buscar

##### Otres llingües

- Español